فناخسرو سال ۳۳۸ه‌ق/۹۴۹م بعد از بمردن شه عمو (عمادالدوله علی)، ونه وصیت جه، با اینکه ۱۳سال ویشته نداشته، شیراز دله تختِ‌شائی سر هنیشته. این زمون ونه پی‌یر رکن‌الدوله حسن هنوز زنده بی‌یه. رکن‌الدوله وارث لقب امیرالامرایی بویه‌ی‌آل ره بیته و فناخسرو تا چندین سنه نایب و عامل شه پی‌یر بی‌یه. به گواهی سکه‌یی که تاریخ سال ۳۴۰ه‌ق/۲-۹۵۱م ره دانّه به زودی فناخسرو لقب عضدالدوله ره خلیفه بغداد جه بیته. هرچن که به نظر رسنه که اولا قصد وه بی‌یه که لقب تاج‌الدوله به فناخسرو هدائه بواشه، اما ظاهراً عموی فناخسرو یعنی معزالدوله احمد ، امیر بویه‌ی‌آل که بغداد دله دیی‌یه، لقب تاج‌الدوله(تاج حکومت) ره شه برارزاء وسّه زیادی دونسته و خلیفه ونه گپ ره گوش هدائه و ونه ایسم ره بیشته عضدالدوله(بازوی حکومت) .